MUNICIPIUL CRAIOVA
CONSILIUL LOCAL AL MUNICIPIULUI CRAIOVA    
HOTĂRÂREA NR.71
privind desemnarea reprezentantului  Consiliului Local al Municipiului Craiova în Adunarea Generală a Asociaţiei de Dezvoltare Intercomunitară „TERMIS DOLJ”
Consiliul Local al Municipiului Craiova, întrunit în şedinţa ordinară din 23.02.2017.


Având în vedere raportul nr. 23000/2017 întocmit de Direcţia Servicii Publice prin care se propune desemnarea reprezentantului Consiliului Local al Municipiului Craiova în Adunarea Generală a Asociaţiei de Dezvoltare Intercomunitară „TERMIS DOLJ”; 

           În conformitate cu prevederile art.14 alin. 1 din statutul Asociaţiei de Dezvoltare Intercomunitară „TERMIS DOLJ”;

          Potrivit Hotărârii Consiliului Local al Municipiului Craiova nr.200/2014 referitoare la asocierea municipiului Craiova, prin Consiliul Local al Municipiului Craiova, cu comuna Işalniţa, prin Consiliul Local al Comunei Işalniţa şi comuna Vârvoru de Jos, prin Consiliul Local al Comunei Vârvoru de Jos, în vederea înfiinţării Asociaţiei de Dezvoltare Intercomunitară „TERMIS DOLJ”; 

          În temeiul art.36, alin.2, lit. d coroborat cu alin.6, lit. a, pct.14, art.37, art.45, alin.1, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;
     HOTĂRĂŞTE:

Art.1. Se aprobă desemnarea dnei. Maria Nuţă, director executiv al Direcţiei Investiţii, Achiziţii şi Licitaţii din cadrul aparatului de specialitate al Primarului Municipiului Craiova, în calitatea de reprezentant al Consiliului Local al Municipiului Craiova în Adunarea Generală a Asociaţiei de Dezvoltare Intercomunitară „TERMIS DOLJ”.
Art.2. La data intrării în vigoare a prezentei hotărâri, se modifică în mod corespunzător Actul Constitutiv, Statutul Asociaţiei de Dezvoltare Intercomunitară „TERMIS DOLJ” şi Hotărârile Consiliului Local al Municipiului Craiova nr.200/2014 şi nr.224/2014.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice, Asociaţia de Dezvoltare Intercomunitară  „TERMIS DOLJ” şi dna. Maria Nuţă vor aduce la îndeplinire prevederile prezentei hotărâri.

